EkBass/fiwiki-20250220-pages-articles huggingface dataset:
Johan Fredrik Lundenius

Johan Fredrik Lundenius (26. helmikuuta 1849 Uusikaupunki – 1. heinäkuuta 1911 Kakskerta) oli suomalainen hovioikeuden asessori, valtiopäivämies ja senaattori. Lundeniuksen vanhemmat olivat piirilääkäri Anders Karl Gustaf Lundenius (1810–1883) ja Maria Elisabet Blom. Lundenius oli naimisissa vuodesta 1886 Signe Maria Gyllingin kanssa. Hän pääsi ylioppilaaksi 1867 Helsingin yksityislyseosta ja suoritti Helsingin yliopistossa tuomarintutkinnon 1870 ja valmistui filosofian kandidaatiksi 1874, molempien oikeuksien kandidaatiksi 1876 ja filosofian maisteriksi 1877. Lundenius sai varatuomarin arvon 1877. Hän oli Turun hovioikeuden kanslistina 1882–1884, ylimääräisenä viskaalina 1884–1885, notaarina 1885–1889, varakanneviskaalina 1890, sihteerinä 1890–1892, kanneviskaalina 1892–1893 ja asessorina 1893–1903, jolloin hänet erotettiin virasta ja karkotettiin samassa yhteydessä maasta. Hän oleskeli Ruotsissa 1903–1904 ja oli Suomeen paluun jälkeen Suomen senaatin oikeusosastolla senaattorina 1905–1909. Hän oli Turun kaupunginvaltuuston jäsen 1890–1905 ja valtuuston varapuheenjohtaja 1894-1905, samoin kuin Helsingin kaupunginvaltuuston jäsen 1910–1911.Wikiaineisto: Kuka kukin oli 1961 Lundenius oli porvarissäädyssä valtiopäivillä Turun edustaja 1900 ja Loviisan edustaja 1904–1905. == Lähteet == Luokka:Suomalaiset juristit Luokka:Suomalaiset senaattorit Luokka:Suomen suuriruhtinaskunnan virkamiehet Luokka:Turun kaupunginvaltuutetut Luokka:Helsingin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1849 syntyneet Luokka:Vuonna 1911 kuolleet
Henrik Waldemar Kyander

Henrik Waldemar Kyander (1. elokuuta 1850 Kajaani – 4. tammikuuta 1924 Helsinki) oli suomalainen kihlakunnantuomari ja senaattori. Kyanderin vanhemmat olivat komissiomaanmittari Samuel Henrik Kyander (1813–1896) ja Sofia Helena Kristina Cronström. Hän pääsi ylioppilaaksi 1870 Kuopion lukiosta ja suoritti Helsingin yliopistossa tuomarintutkinnon 1874 ja yleisen oikeustutkinnon 1875. Kyander sai varatuomarin arvon 1877. Kyander oli vt. tuomarina eri tuomiokunnissa 1879–1892 ja sen jälkeen Tammelan tuomiokunnan tuomarina 1892–1905. Hän oli Suomen senaatin oikeusosastolla senaattorina 1905–1909. Kyander oli naimisissa vuodesta 1881 Tora Lovisa Gripenbergin kanssa. Heidän poikansa oli jääkärieverstiluutnantti Leo Kyander.Wikiaineisto : Kuka kukin oli 1961 == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1850 syntyneet Luokka:Vuonna 1924 kuolleet
Teemu Salonen

Teemu Salonen on suomalainen käsikirjoittaja. Hän on kirjoittanut muun muassa suomalaista saippuasarjaa Salatut elämät vuodesta 2000 sekä Talent Suomen toista tuotantokautta vuonna 2009. Hän on opiskellut joukkoviestintää California State Universityssä. Hän on toiminut suomalaisen Salatut elämät -saippuasarjan pääkirjoittajana vuodesta 2005. Hän aloitti sarjan parissa tarinakäsikirjoittajana vuonna 2000. Hän on kirjoittanut myös Salattujen elämien internetissä esitettyjä spin-offeja Young Man, Cash Man, Young Girl, Dream Girl sekä Satula. Hän on luonut myös alkuperäisen tarinan sarjan pohjalta tehtyihin elokuviin Nightmare – painajainen merellä ja Nightmare 2 – Painajainen jatkuu yhdessä käsikirjoittaja Tiina Tanskasen kanssa. Vuonna 2009 hän kirjoitti WSOY:n julkaiseman kirjan Romeo ja onnentähti, joka myös pohjautui Salattuihin elämiin. == Käsikirjoitustöitä == * Salatut elämät, tarinakäsikirjoittaja (2000–2005) * Salatut elämät, pääkäsikirjoittaja (2005–) * Talent Suomi, käsikirjoittaja (2009) * Nightmare – painajainen merellä, alkuperäinen tarina (2012) * Young Man, Cash Man, käsikirjoittaja (2013) * Young Girl, Dream Girl, käsikirjoittaja (2014) * Nightmare 2 – Painajainen jatkuu, alkuperäinen tarina (2014) * Satula, käsikirjoittaja (2015) * Bikineitä ja timantteja, käsikirjoittaja (2016) * Pihlajakadun tuhmat tädit, käsikirjoittaja (2016–2017) * Pihlajasatu, käsikirjoittaja (2018–2019) * Rantabaari, pääkäsikirjoittaja (2019–) == Lähteet == == Aiheesta muualla == * Teemu Salosen profiili Käsikirjoittajien killan sivuilla * * * Salkkarit- käsikirjoittaja paljastaa: Nämä käänteet kuohuttivat katsojia Salonen, Teemu Salonen, Teemu Salonen, Teemu
Halmeniemi

Halmeniemi on kylä Mäntyharjulla, Korpijärven itärannalla. Kylässä on ollut asutusta jo 1500-luvulta lähtien. Kesäisin kylän asukasmäärä nousee, sillä alueella on paljon kesämökkejä. == Lähteet == Luokka:Mäntyharjun kylät
Carl Alexander Almqvist

Carl Alexander Almqvist (31. joulukuuta 1859 Uusikaupunki – 31. tammikuuta 1919 Helsinki) oli suomalainen hovioikeuden asessori ja senaattori. Almqvistin vanhemmat olivat kauppias Karl Anton Almqvist ja Alexandra Josefina Laurentz. Hän pääsi ylioppilaaksi 1878 Turun lyseosta ja suoritti Helsingin yliopistossa yleisen oikeustutkinnon 1883. Almqvist sai varatuomarin arvon 1885. Almqvist oli Turun hovioikeudessa suomen kielen kääntäjänä 1889–1895, kanslistina 1889–1890, reistraattorina 1890–1891, notaarina 1891–1896, varakanneviskaalina 1896–1897, sihteerinä 1897–1898 ja asessorina 1898–1903. Hän oli Suomen senaatin oikeusosastolla senaattorina 1905–1909. Viimeksi Almqvist toimi asianajajana Helsingissä 1909–1913 ja Suomen Yhdyspankin Tampereen konttorin johtajana 1913–1916 sekä vuodesta 1916 pankin asiamiehenä. Almqvist oli Turun rahatoimikamarin sihterinä 1886–1893 ja puheenjohtajana 1896–1903 sekä Turun kaupunginvaltuuston sihteerinä 1893–1896. Almqvist oli naimisissa vuodesta 1886 Hanna Lindrothin kanssa.Wikiaineisto : Kuka kukin oli 1961 == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1859 syntyneet Luokka:Vuonna 1919 kuolleet
Wuzhou

Wuzhou (, ) on prefektuuritason kaupunki Kiinan kansantasavallan Guangxin autonomisen alueen itäosassa, linnuntietä lähes 310 kilometriä maakuntakeskus Nanningista itään. Vuonna 2010 kaupungin asukasluku oli 2,882 miljoonaa ja pinta-ala 12 583 neliökilometriä. Wuzhou rajoittuu etelässä Maomingin ja Yulinin, lännessä Guigangin ja Laibinin, pohjoisessa Guilinin ja Hezhoun, sekä idässä Zhaoqingin ja Yunfun prefektuuritason kaupunkeihin. Piirikuntatasolla kaupunki jakautui (2010) seuraavasti (numerointi kuten kuvassa): ;Kaupunkipiirit (3) 1\. Wanxiu (万秀区), 345 722 as. (sis. Dieshan) 2\. Dieshan (蝶山区) 3\. Changzhou (长洲区), 185 574 as. ;Piirikuntatason kaupunki (1) 4\. Cenxi (岑溪市), 772 113 as. ;Piirikunnat (3) 5\. Cangwu (苍梧县), 550 368 as. (sis. Longxu) 6\. Tengin piirikunta tai Tengxian (藤县), 835 470 as. 7\. Mengshan (蒙山县), 192 953 as. == Galleria == Kuva:Wuzhou 01.jpg | Wuzhoun kaupunkia. Kuva:Wuzhou2013.JPG | Kaupunkimaisemaa vuonna 2013. Kuva:Wuzhou Yunlong Bridge.jpg | Wanxiun kaupunkipiiriä. Kuva:梧州主教座堂.jpg | Tuomiokirkko Wuzhoussa. ==Lähteet== ==Aiheesta muualla== *Wuzhou City Overview (51766.com) *Wuzhou City Information (erityisesti talouspainotus) (chinaknowledge.com) *China Postal Code: Guangxi Province (prefektuuri ja piirikuntataso) (youbianku.com) * Luokka:Guangxin kaupungit Luokka:Guangxin prefektuurit
Guigang

Guigang (, ) on prefektuuritason kaupunki Kiinan kansantasavallan Guangxin maakunnan keskiosassa, linnuntietä noin 130 kilometriä maakuntakeskus Nanningista itään. Vuonna 2010 kaupungin asukasluku oli 4,118 miljoonaa ja pinta-ala 10 605 neliökilometriä. Guigang rajoittuu idässä Wuzhoun, etelässä Yulinin ja Qinzhoun, lännessä Nanningin ja pohjoisessa Laibinin prefektuuritason kaupunkiin. Piirikuntatasolla kaupunki jakautuu seuraavasti (numerointi kuten kuvassa): ;Kaupunkipiirit (3) 1 Gangbei (港北区), 578 365 as. 2 Gangnan (港南区), 507 962 as. 3 Qintang (覃塘区), 407 547 as. ;Piirikuntatason kaupunki (1) 4 Guiping (桂平市), 1 496 904 as, ;Piirikunnat (1) 5 Pingnan (平南县), 1 128 030 Bird's-eye view of Guiping.jpg|Guiping ilmasta nähtynä. ==Lähteet== ==Aiheesta muualla== *Guigang City Overview (51766.com) *Guigang City Information (erityisesti talouspainotus) (chinaknowledge.com) *China Postal code Guangxi Province (prefektuuri ja piirikuntataso) (youbianku.com) * Luokka:Guangxin kaupungit Luokka:Guangxin prefektuurit
Tuomas Koppanen

Tuomas Koppanen (s. 4. lokakuuta 1993) on suomalainen lentopalloilija. Hän on edustanut kaudesta 2014–2015 Lentopallon Mestaruusliigassa pelaavia loimaalaista Hurrikaania. Pelipaikaltaan Koppanen on keskitorjuja. Ensimmäisen pääsarjaottelunsa Koppanen pelasi 2. lokakuuta 2010 Raision Loimussa Saimaa Volleyta vastaan. Koppanen pelasi Loimussa kaudet 2010-2014, kaikkiaan 120 liigaottelua. Hän aloitti liigauransa yleispelaajana, mutta siirtyi keskitorjujaksi joukkueen loukkaantumisongelmien myötä. Maajoukkuedebyyttinsä Koppanen teki Bakun Euroopan kisoissa kesäkuussa 2015 ns. B-maajoukkueessa. Ykkösjoukkueessa hän esiintyi ensimmäisen kerran heti perään, 26.6.2015 Espoossa Maailmanliigan Hollanti-ottelussa. ==Lähteet== Luokka:Suomalaiset lentopalloilijat Luokka:Vuonna 1993 syntyneet Luokka:Elävät henkilöt
Urve Lippus

Urve Lippus (5. maaliskuuta 1950 Tartto, Viro – 13. toukokuuta 2015 Tallinna, Viro) oli virolainen musiikkitieteilijä, Viron musiikki- ja teatteriakatemian professori ja Viron itsenäisyyden ajan musiikinhistorian tutkimuksen kantava voima.Helena Tyrväinen: Viron musiikinhistorian tutkimuksen organisoija, Helsingin Sanomat 26.6.2015 sivu B 14 Lippus suoritti musiikkitieteen diplomin Tallinnan konservatoriossa vuonna 1975 ja Moskovassa 1985 Tšaikovski- konservatoriossa taiteen tutkimuksen kandidaatin tutkinnon musiikkitieteessä. Väitöskirja valmistui Helsingin yliopistossa 1995, ja sen aiheena oli itämerensuomalaisten kansojen runolaulun lineaarinen ajattelu. Hänet nimitettiin 1995 Viron musiikkiakatemian musiikkitieteen professoriksi. Lippus kuoli tulipalossa kotonaan Tallinnassa. == Lähteet == Luokka:Virolaiset professorit Luokka:Virolaiset musiikkitieteilijät Luokka:Viron yliopistojen professorit Luokka:Vuonna 1950 syntyneet Luokka:Vuonna 2015 kuolleet
Sorri

Sorri on suomalainen sukunimi: * Jussi-Pekka Sorri (s. 1988), jalkapalloilija * Juhani Sorri (1941–2024), shakkimestari * Maini Sorri (s. 1957), ruotsinsuomalainen laulaja ja säveltäjä * Teo Sorri (1930–2015), kirjailija, upseeri
Liljestrand

Liljestrand on ainakin seuraavien henkilöiden sukunimi: * A. W. Liljestrand (1829–1995), suomalainen juristi, professori, kanslianeuvos * Bengt Liljestrand (1919–2000), ruotsalainen kenraaliluutnantti ja sotakorkeakoulun komentaja * Holger Liljestrand (1908–1997), suomalainen laivanvarustaja * Parisa Liljestrand (s. 1983), ruotsalainen poliitikko ja ministeri * Arvo Lempiranta, ent. Liljestrand (1860–1919), suomalainen kruununnimismies ja kirjallisuuden suomentaja.
Bhirrana

Bhirrana tai Birhana on pieni muinainen kylä Intiassa. Paikka sijaitsee Haryanan osavaltiossa Fatehabadin alueella. Paikka sijaitsee Saraswatin sivuhaaran varrella. Paikalta on löydetty esiharappalaista ja harappalaista asutusta ja esineistöä. == Sijainti, luonne== Paikka sijaitsee Pohjois- intiassa 220 km New Delhistä luoteeseen. Se on lähellä New Delhi-Failika valtatietä. Tarkemin se on Fatehabadin alueella 14 km Bhunasta koilliseen. Aikoinaan siellä virtasi Chaggar-Sarasvati. Kummun mitat ovat Pohjoisesta etelään 190 km ja idästä länteen 240 m. Kummun korkeus on 5.5 m. == Kaudet == *IA Hakra-keramiikka: puoliksi maanalaisia asumuksia, erilaisa keramiikkoja mm punainen keramiikka, punamusta, kuparia, lapis lazulia jne *IB Varhaisharappalainen, koko alue asuttu, ei linnoitusta, tiilien mitat 1:2:3 , kaikki 6 Kalibangan I:n keramiikkaa, lingon kuulia, monenlaisia esineitä eri materiaaleista, mm fajanssista *IIA Varhainen kypsä harappalainen: mutatiilinen linnoitusmuuri, kaupungin jako linnoitukseen/alakaupunkiin alakaupunkkiin *IIB Kypsä harappalainen: poltetuja tiiliä, steatiittisinettejä, terrakotta-puolapyöriä, "tanssiva tyttö"-kaiverrus riuukunsirpaleessa == Lähteet == Luokka:Arkeologiset kohteet Intiassa Luokka:Indus-kulttuuri Luokka:Haryana
Avtandil Tšrikišvili

Avtandil Tšrikišvili (, s. 18. maaliskuuta 1991 Gardabani) on georgialainen judon maailman- ja Euroopan-mestari sekä Euroopan kisojen voittaja. Tšrikišvili voitti sarjan 81 kg maailmanmestaruuden Tšeljabinskissa 2014 kukistettuaan loppuottelussa kanadalaisen Antoine Valois-Fortierin. Rio de Janeiron MM-kilpailuissa 2013 hän sai samassa painoluokassa hopeaa hävittyään loppuottelussa ranskalaiselle Loïc Pietrille. Astanan MM-kilpailuissa 2015 hän oli viides. Hän saavutti joukkuekilpailun MM-kultaa 2013 sekä pronssia 2014 ja 2015. Lontoon olympialaisissa 2012 hän oli 81-kiloisissa yhdeksäs ja Rio de Janeirossa 2016 viides. Tšrikišvili voitti sarjan 81 kg Euroopan-mestaruuden Budapestissa 2013 ja Montpellier’ssa 2014, sai EM-hopeaa Kazanissa 2016 sekä sijoittui viidenneksi Tšeljabinskissa 2012. Joukkuekilpailun EM-kultaa hän saavutti 2012, 2013, 2014 ja 2016 sekä pronssia 2011. Hän voitti Bakun Euroopan kisoissa 2015 kultaa 81 kg:n painoluokassa ja sai hopeaa joukkuekilpailussa. Hän voitti alle 20-vuotiaiden maailman- ja Euroopan- mestaruuden 81 kg:n sarjassa 2010 sekä sai saman ikäluokan EM-pronssia 2009. Tšrikišvili on saavuttanut Masters-, Grand Slam- ja Grand Prix -kilpailuissa kuusi turnausvoittoa, kaksi kakkossijaa ja neljä kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja yksi kolmossija. Hän on voittanut aikuisten sarjassa kaksi Georgian-mestaruutta. Tšrikišvili valittiin Georgian vuoden urheilijaksi 2014. Vuonna 2016 Tšrikišvili toimi Georgian lipunkantajana kesäolympialaisissa 2016. == Lähteet == Luokka:Georgialaiset judokat Luokka:Vuonna 1991 syntyneet Luokka:Elävät henkilöt
Mandiakuy

Mandiakuy on maalaiskunta ja sen keskuskylä Ségoun alueen Tominianin piirissä Malissa. Se sijaitsee lähellä Burkina Fason rajaa 45 kilometriä Tominianista kaakkoon. Kunnassa on 21 100 asukasta (vuonna 2009). Mandiakuyn kunnan pinta- ala on 398 neliökilometriä. Se rajoittuu etelässä Tominianin piirin Mafounén, lännessä Dioran ja Sanékuyn sekä pohjoisessa Bénénan kuntiin ja idässä Burkina Fasoon. Kuntaan kuuluu 28 kylää. Asukkaat ovat etupäässä boboja. Lisäksi on markoja (dafing) ja fulbeja. Suurin osa on kristittyjä, loput animisteja ja muslimeja. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, durra, fonio, sipuli ja riisi. Kotieläimiä ovat naudat, lampaat, vuohet, aasit, hevoset, siat ja siipikarja. Mandiakuyssa ja Tétoussa pidetään viikoittaiset markkinat. Palveluihin kuuluvat kaksi julkista alakoulua, katolinen alakoulu, 17 kyläkoulua, kolme yläkoulua ja kaksi terveysasemaa. Paikallinen nähtävyys on Mandiakuyn katolinen kirkko. ==Lähteet== *
Munk

Munk on seuraavien henkilöiden sukunimi: * Andrzej Munk (1921–1961), puolalainen elokuvaohjaaja * Jens Munk (1579-1628), tanskalainen merenkävijä * Kaj Munk, oik. Petersen (1898–1944), tanskalainen kirjailija ja pappi * Kirsten Munk (1598–1658), tanskalainen aatelisnainen, kuningas Kristian IV:n puoliso * Paneeraq Siegstad Munk (s. 1977), Grönlannin hiippakunnan piispa. ==Katso myös== * Munck
DeSoto Fireflite

DeSoto Fireflite oli yhdysvaltalaisen Chrysler Corporationin DeSoto-osaston valmistama automalli, jota tehtiin vuosina 1955–1960. Fireflite-mallisarja luotiin DeSoton ”lippulaivaksi”, ja se täytti valmistajan asettamat odotukset nostamalla selvästi merkin myyntiä. Firefliten myyntivaltteina olivat auton tyylikäs muotoilu, uusi Hemi V8 -moottori ja valinnaisvarusteena saatava kaksivärimaalaus.Auto Editors 1983. s. 30. 1950-luvun lopulla talouslama vähensi merkittävästi kalliimpien amerikkalaisautojen kysyntää ja vuoden 1958 aikana DeSoto Firefliten myynti kääntyi selvään laskuun. Vuoden 1960 Firefliteä valmistettiin vain sedanina ja hardtopina ja samana vuonna mallisarjan valmistus lopetettiin. Vain vuotta myöhemmin Chrysler Corporation teki päätöksen koko De Soto-merkin lopettamisesta.Guinnell 1982. s. 268. DeSoto Firefliteä valmistettiin viiden vuoden aikana 118 819 kappaletta.Auto Editors 1983. s. 94. ==Lähteet== * * * * * ===Viitteet=== == Aiheesta muualla == Luokka:DeSoto Luokka:1950-luvun autot Luokka:1960-luvun autot
Ouan

Ouan on maalaiskunta ja sen keskuskylä Ségoun alueen Tominianin piirissä Malissa. Se sijaitsee Banijoen tulva-alueen itäpuolella 60 kilometriä Tominianista maanteitse pohjoiseen. Kunnassa on 9 100 asukasta (vuonna 2009). Ouanin kunta rajoittuu idässä Tominianin piirin Timissan ja etelässä Fangasson sekä luoteessa Moptin alueen Djennén piirin Dandougou Fakalan ja Madiaman kuntiin. Seutu kuuluu Sahelin vyöhykkeeseen. Kuntaan kuuluu 17 kylää. Asukkaat ovat etupäässä boboja (bwa) ja fulbeja. Vallitseva uskonto on animismi. Lisäksi on kristittyjä ja muslimeja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, riisi ja maapähkinä. Myytäväksi kasvatetaan sipulia ja tupakkaa. Kotieläimiä ovat lampaat, vuohet, aasit, naudat ja siipikarja. Ouanin kautta kulkee Ségoun ja Moptin välinen maantie RN6. Palveluihin kuuluu yhdeksän alakoulua, yläkoulu, koulutus- ja kehittämiskeskus sekä terveysasema. ==Lähteet== Luokka:Malin kunnat Luokka:Tominianin piiri
Ramnoosi

Ramnoosi (C6H12O5) on deoksisokereihin kuuluva monosakkaridi. Yhdistettä esiintyy useiden kasvien ja bakteerien polysakkarideissa ja glykosideissa. Yhdistettä voidaan käyttää makeutusaineena ja kosmetiikassa. == Ominaisuudet ja esiintyminen luonnossa == Ramnoosi on huoneenlämpötilassa valkoista kiteistä ainetta ja kiteet ovat hyvin makeita. Yhdiste liukenee hyvin veteen ja etanoliin. Toisin kuin useimmat muut luonnossa esiintyvät monosakkaridit, on luonnossa esiintyvä ramnoosi L- eikä D-isomeeri. D-ramnoosia ei tavata luonnossa. Ramnoosi esiintyy muun muassa glykosideissa sokeriosana, erityisesti lehtipuiden hemiselluloosan osana, eräissä muissa polysakkarideissa kuten arabikumissa, tragakanttikumissa, karaijakumissa ja gellaanikumissa. Lisäksi sitä esiintyy useiden bakteerien soluseinissä.Norman S. Thompson: Hemicellulose, Kirk-Othmer Encyclopedia of Chemical Technology, John Wiley & Sons, New York, 2000. Viitattu 27.6.2015Gregory L. Cote & Jeffrey A. Ahlgren: Microbial Polysaccharides, Kirk-Othmer Encyclopedia of Chemical Technology, John Wiley & Sons, New York, 2000. Viitattu 27.6.2015Alphons C. J. Voragen, Claus Rolin, Beinta U. Marr, Ian Challen, Abdelwahab Riad, Rachid Lebbar & Svein Halvor Knutsen: Polysaccharides, Ullmann's Encyclopedia of Industrial Chemistry, John Wiley & Sons, New York, 2003. Viitattu 27.6.2015 Monien muiden monosakkaridien tapaan ramnoosi ei juurikaan esiinny avoketjuisena vaan muodostaa rengasrakenteisen hemiasetaalin pyranoosin. Suurin osa L-ramnoosista on α-pyranoosina ja pienempi osa β-anomeerina. Ramnoosin α-muoto voidaan muuttaa β-muodoksi kuumentamalla ja β-muoto palautuu helposti takaisin α-anomeeriksi ilmankosteuden vaikutuksesta. L-ramnoosin α-muodon ominaiskiertokyky muuttuu mutarotaation vuoksi arvosta –7,7 ° arvoon +8,9 °. D-ramnoosi esiintyy liuoksessa noin 60 % α-pyranoosia ja noin 40 % β-pyranoosia ja sen ominaiskiertokyky on –8,2 °. == Valmistus ja käyttö == Ramnoosia valmistetaan kasveista hydrolysoimalla. Runsaasti sitä esiintyy muun muassa myrkkysumakin (Toxicodendron pubescens), lehdissä, eräiden koivulajien ksylaanissa, eräissä kynsiliaaneissa, arabikumissa, karaijakumissa, rutiinissa, naringiinissa ja mustatammen kuoren glykosideissa. Ramnoosia voidaan käyttää makeuttajana ja makeuttajien ja aromiaineiden valmistuksessa. Ramnoosia käytetään myös kosmetiikassa ryppyvoiteissa, koska se edistää kollageenin muodostumista ja tekee siten ihosta kimmoisemman. == Lähteet == == Aiheesta muualla == *DrugBank: L-Rhamnose *Human Metabolome Database (HMDB): Rhamnose *Kyoto Encyclopedia of Genes and Genomes (KEGG): L-Rhamnose *Kyoto Encyclopedia of Genes and Genomes (KEGG): alpha-L-Rhamnose *Kyoto Encyclopedia of Genes and Genomes (KEGG): D-Rhamnose Luokka:Sokerit
Ještěd-torni

Ještěd-torni on 94 metriä korkea television lähetystorni, joka on rakennettu Ještěd-vuorelle lähellä Libereciä Tšekissä. Ještěd-tornin hyperboloidin muotoinen teräsbetonirakenne on rakennettu vuosien 1963 ja 1968 välillä. Tornin arkkitehti oli Karel Hubáček. Muoto valittiin, koska se istuu kukkulan muotoon ja toimii hyvin kukkulan laen ankarissa sääolosuhteissa. Tornin alemmassa osassa on hotelli ja torniravintola. Se on tärkeä nähtävyys kaupungissa, ja sieltä voi nähdä suurimman osan Böömiä sekä osia Puolasta ja Saksasta. == Lähteet == == Aiheesta muualla == * Jested-torni, Structurae- tietokannassa * Hotel Jested * Czechia's Incredible 1960s Supervillain-Lair Hotel Video, 14 min. Luokka:Tšekin rakennukset ja rakennelmat Luokka:Televisiotornit
Sanékuy

Sanékuy on maalaiskunta ja sen keskuskylä Ségoun alueen Tominianin piirissä Malissa. Se sijaitsee 30 kilometriä Tominianista etelään. Kunnassa on 15 700 asukasta (vuonna 2009). Sanékuyn kunta rajoittuu pohjoisessa Tominianin piirin Yasson, idässä Bénénan ja Mandiakuyn, etelässä Dioran ja lännessä Sanin piirin Sourountounan kuntiin. Kuntaan kuuluu 20 kylää. Asukkaat ovat etupäässä boboja (bwa). Vallitsevat uskonnot ovat kristinusko ja animismi. Paikallisia elinkeinoja ovat maanviljely, karjanhoito ja keräily. Tärkeimmät viljelykasvit ovat hirssi ja fonio sekä myytäväksi kasvatetut maapähkinä ja seesami. Kotieläimiä ovat lampaat, vuohet, aasit, naudat, siipikarja ja siat. Palveluihin kuuluvat kaksi julkista alakoulua ja yläkoulu, kahdeksan kyläkoulua ja kaksi terveysasemaa. ==Lähteet== Luokka:Malin kunnat Luokka:Tominianin piiri
Levantin kyy

Levantin kyy on Matti Röngän kirjoittama vuonna 2013 julkaistu rikosromaani, jonka kustansi Gummerus. Rönkä on ilmoittanut Levantin kyyn päättävän Viktor Kärppä -sarjan. ==Juoni== Maahanmuuttajanuorten joukko tekee ilkivallantekoja Kärpän kotilähiössä. Hänellä on edelleen rakennusalan yrityksensä jonka kaikki toimet eivät ole aina lainmukaisia. Yhdessä veljensä Aleksein kanssa Viktor myy Ikealle puutavaraa metsäpalstalta Venäjän Karjalassa. Samaan aikaan Viktorin vanhan ystävän tytär Darja saapuu Helsinkiin ja muuttaa Kärpän omistamaan vuokra-asuntoon. Kysymys ei kuitenkaan ole pelkästä opiskelusta, sillä Darja alkaa harjoittaa asunnossa prostituutiota. Tapahtumien keskellä Viktor alkaa tuntea itsensä vanhaksi. Romaanin lopussa tapahtumat johtavat ampumavälikohtaukseen jossa sarjan keskeistä henkilöä ylikonstaapeli Teppo Korhosta ammutaan. == Lähteet == Luokka:Suomalaiset rikosromaanit Luokka:Vuoden 2013 kirjat Luokka: Matti Röngän teokset
Timissa

Timissa on maalaiskunta ja sen keskuskylä Ségoun alueen Tominianin piirissä Malissa. Se sijaitsee 95 kilometriä Tominianista maanteitse koilliseen. Kunnassa on 27 800 asukasta (vuonna 2009). Timissan kunnan pinta-ala on 1 251 neliökilometriä. Se rajoittuu etelässä Tominianin piirin Lanfialan ja Fangasson, lounaassa Ouanin, luoteessa Moptin alueen Djennen piirin Madiaman ja Fakalan, koillisessa Bandiagaran piirin Timnirin ja idässä Bankassin piirin Séguén ja Sokouran kuntiin. Kuntaan kuuluu 29 kylää. Asukkaat ovat etupäässä dogoneja, boboja, fulbeja, moseja, belloja ja markoja. Vallitsevat uskonnot ovat islam, animismi ja kristinusko. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. ==Lähteet== Luokka:Malin kunnat Luokka:Tominianin piiri
Eugraf Nyman

Eugraf Nyman (22. joulukuuta 1862 Pietari – 18. huhtikuuta 1934 Helsinki) oli suomalainen senaattori ja kuvernööri. Nyman suoritti tuomarintutkinnon Venäjällä. Nyman oli Hänen Majesteettinsa Keisarin Suomen kanslian arkistonhoitajana vuoteen 1902, Suomen senaatin venäjän kielen ylikielenkääntäjänä 1902–1905, Tullihallituksen pääjohtajana 1905–1907, Hänen Majesteettinsa Keisarin Suomen kanslian vanhempana toimitussihteerinä 1907–1910, Uudenmaan läänin kuvernöörinä 1910–1913 ja Suomen senaatin oikeusosastolla senaattorina 1913–1914. Suomen itsenäistymisen jälkeen Nyman joutui syrjään koska häntä pidettiin tsaarinvallan yhteistoimintamiehenä ("bobrikoffarina").Fredrikshamns Tidning nro 67 31.8.1910 s. 2 (Historiallinen sanomalehtiarkisto) Jukka Kemppinen : Tätä kaikki asianomaiset noudattakoot, Korkein oikeus, ihmiset ja yhteiskunta 1918-1990, Turun yliopiston väistöskirja 1992, luku 2.1 Keisarillinen Suomen senaatti Nyman oli naimisissa vuodesta 1891 Maria von Beckerin (1863–1935) kanssa.Jukka Joutsi : Kangasniemen muuttuva rakennettu ympäristö : 92) Hännilä - Kaihlamäki - Äkry - Äkryntaipale - Ristikangas : Hännilän kartano == Lähteet == Luokka:Suomalaiset virkamiehet Luokka:Uudenmaan läänin maaherrat Luokka:Suomalaiset senaattorit Luokka:Vuonna 1862 syntyneet Luokka:Vuonna 1934 kuolleet
Jari Korkki

Jari Korkki on politiikan toimittaja ja tietokirjailija, joka nykyisin työskentelee muun muassa Kauppalehdessä. Syksyllä 2022 Korkki on julkaissut kauppaneuvos Kyösti Kakkosen elämäkerran K2 – Kyösti Kakkosen tie huipulle (WSOY) ja niin sanotun Manserockin historiikin Manserock jäi soimaan (Docendo). Syksyllä 2020 Korkki julkaisi urheiluvaikuttaja Kalervo Kummolan kanssa Kummolan elämästä kertovan kirjan Kale – Rautakansleri (Otava). Keväällä 2019 hän julkaisi kirjat Puolustuksen paluu – Jussi Niinistön vartiovuoro (Otava) ja Lennu – valtakunnan ykköskoira (Readme). Korkki irtisanottiin Yleisradiosta lokakuun 2018 lopussa. Tätä ennen hän oli Yle TV1:n lauantaisin lähettämän Ykkösaamun pitkäaikainen juontaja. Maaliskuussa 2021 Korkki aloitti Pyhtään kunnan osa-aikaisena viestintä- ja markkinointiasiantuntijana. Kunnan palveluksessa hän työskentelee kolme päivää viikossa ja muun ajan journalistina Helsingissä. Eteläpohjalaisten vanhempien poika Jari Korkki opiskeli 1980-luvun puolivälissä tiedotusoppia Tampereen yliopistossa ja toimi uransa alussa useita vuosia Radio 957:n toimittajana.Muistatko, kun Jari Korkki tonki kaatopaikkoja Jupin kanssa , Tamperelainen 18.10.2015. Viitattu 26.5.2016. Vuosina 1993–1997 hän työskenteli BBC:n suomenkielisessä toimituksessa Lontoossa. Korkki toimi Politiikan toimittajat ry:n puheenjohtajana vuosina 2002–2004.Politiikan toimittajien ex-puheenjohtajan Jari Korkin mielipide Mediaviikon selvityksestä , Mediaviikko 23.10.2010. Viitattu 26.5.2016. Suomen kaupallisen radiotoiminnan Radio Hall of Famen jäseneksi hänet kutsuttiin vuonna 2010. == Teokset == * == Lähteet == Luokka:Suomalaiset toimittajat Luokka:Ylen toimittajat Luokka:Syntymävuosi puuttuu Luokka:Elävät henkilöt Luokka:Suomalaiset politiikantoimittajat
Yasso

Yasso on maalaiskunta ja sen keskuskylä Ségoun alueen Tominianin piirissä Malissa. Se sijaitsee 20 kilometriä Tominianista lounaaseen. Kunnassa on 13 800 asukasta (vuonna 2009). Yasson kunta rajoittuu koillisessa Tominianin piirin Tominianin, idässä Bénénan, etelässä Sanékuyn, lännessä Sanin piirin Dahin ja luoteessa Somon kuntiin. Seutu kuuluu Sahelin vyöhykkeeseen. Kuntaan kuuluu 22 kylää. Asukkaat ovat etupäässä boboja ja markoja (dafing). Vallitsevat uskonnot ovat kristinusko ja animismi. Seudun pääelinkeinot ovat maanviljely, karjanhoito ja keräily. Tärkeimmät viljelykasvit ovat hirssi ja fonio sekä myyntiin kasvatettavat maapähkinä ja seesami. Kotieläimiä ovat lampaat, vuohet, aasit, naudat, siipikarja ja siat. Lisäksi harjoitetaan käsityöammatteja ja pienimuotoista kaupankäyntiä. Palveluihin kuuluvat kaksi julkista alakoulua ja yläkoulu, kahdeksan kyläkoulua ja terveysasema. ==Lähteet== Luokka:Malin kunnat Luokka:Tominianin piiri
George Murdock

George Peter ("Pete") Murdock, myös G. P. Murdock, (1897–1985Ward H. Goodenough, Biographical notes (pdf)) oli yhdysvaltalainen kansatieteilijä. Hän toimi Yalen yliopiston antropologian professori 1939–1960 ja Pittsburghin yliopiston professorina 1960–1973. Hänen johdollaan laadittiin suurta kulttuurien luokitusohjelmaa Human Relations Area Files (HRAF).Facta 2001 WSOY 1984 10. osa, palsta 550–551 ==Lähteet== ==Aiheesta muualla== *Human Relations Area Files (pdf) Luokka:Yhdysvaltalaiset etnologit Luokka:Yhdysvaltalaiset professorit Luokka:Yalen yliopiston professorit Luokka:Vuonna 1897 syntyneet Luokka:Vuonna 1985 kuolleet
Shawn Myers

Shawn Myers (s. 25. toukokuuta 1969 Paloseco, Trinidad ja Tobagothejournal.co.uk) on yhdysvaltalais-brittiläinen kilpauransa päättänyt koripalloilija. Myers opiskeli yhdysvaltalaisessa yliopistossa ja siirtyi tämän jälkeen ammattilaiseksi Eurooppaan. Hän aloitti ammattilaisuransa Liettuasta ja siirtyi kaudeksi 1998–1999 suomalaiseen pääsarjajoukkue Pyrbasketiin. Pyrbasketissa Myers pelasi runkosarjassa 22,2 pisteen (runkosarjan 2. korkein), 10,3 levypallon ja 2,3 riiston (3. korkein) ottelukohtaisilla keskiarvoilla, ja joukkue selviytyi pudotuspeleihin.baskethotel.com Suomen-vuotensa jälkeen Myers siirtyi kahdeksi kaudeksi islantilaiseen UMF Tindastólliin ja tämän jälkeen loppu-uransa ajaksi Yhdistyneeseen kuningaskuntaan muutamia Uuden-Seelannin ja Australian- visiittejään lukuun ottamatta. == Lähteet == * Shawn Myers baskethotel.com * Shawn Myers basketball profile eurobasket.com * Myersin haastattelu thejournal.co.uk === Viitteet === Luokka:Yhdysvaltalaiset koripalloilijat Luokka:Brittiläiset koripalloilijat Luokka:Vuonna 1969 syntyneet Luokka:Elävät henkilöt
Murgab

Murgab (persiaksi ja paštuksi مرغاب, Morqâb; ) on joki Afganistanissa ja Turkmenistanissa. Sen pituus on 978 kilometriä ja valuma-alue 46 880 neliökilometriä. Murgab alkaa Afganistanin luoteisosasta ja virtaa ensin länteen ja sitten pohjoiseen. Joki toimii Afganistanin ja Turmenistanin rajajokena 16 kilometriä. Turkmenistanissa Murgabiin yhtyy sen tärkein sivujoki Kushk. Murgab virtaa Maryn kaupungin läpi ja häviää Karakumin aavikolle Maryn pohjoispuolella. == Lähteet == == Aiheesta muualla == Luokka:Afganistanin joet Luokka:Turkmenistanin joet Luokka:Rajajoet
Olavi Murto

Olavi Kalervo MurtoFacta 2001, WSOY 1981, 11. osa, palsta 557. (16. heinäkuuta 1911 Helsinki – 17. heinäkuuta 1971 Sammatti)Kuolleita (maksullinen artikkeli) Helsingin Sanomat 21.7.1971, HS Aikakone. Viitattu 9.4.2018. oli suomalainen diplomaatti, oppiarvoltaan filosofian maisteri. Murto kirjoitti ylioppilaaksi 1930 ja valmistui filosofian maisteriksi 1937. Hän työskenteli ulkoministeriössä vuodesta 1938 ja oli jaostosihteerinä 1943–1947, lähetystösihteerinä Prahassa 1947–1949 ja Brysselissä 1949–1952, ministeriön kauppapoliittisen osaston jaostopäällikkönä 1952–1954 ja apulaisosastopäällikkönä 1954–1955, va. asiainhoitajana Méxicossa 1955–1959, ministeriön apulaisosastopäällikkönä 1959–1961, neuvottelevana virkamiehenä 1961–1963 sekä viimeksi suurlähettiläänä Brysselissä 1963–1967 ja samanikaisesti Dublinissa 1963–1965. Hänelle myönnettiin 1967 Suomen Leijonan 1. luokan komentajamerkki.Klaus Castrén, Korkeimpien suomalaisten kunniamerkkien haltijat 1918–1968. == Lähteet == Luokka:Suomen suurlähettiläät Luokka:Vuonna 1911 syntyneet Luokka:Vuonna 1971 kuolleet
Head over Feet

Head over Feet on kanadalaisen laulaja-lauluntekijän Alanis Morissetten kappale hänen kolmannelta studioalbumiltaan Jagged Little Pill. Kappaleen on tehnyt Alanis Morissette yhdessä kappaleen tuottajan Glen Ballardin kanssa. Se julkaistiin albumilta viidentenä singlenä (kuudentena Yhdysvalloissa) vuonna 1996. Se antoi pehmeämmän vaikutelman, kuin albumin edelliset singlet. Kappale kertoo parista, jotka ovat parhaita ystäviä ja rakastavaisia. Kappale sai positiivisen vastaanoton musiikkikriitikoilta, jotka pitivät kappaletta pehmeänä ja keveänä. Kappaleesta tuli Morissetten ensimmäinen ykköshitti Billboard Adult Top 40 -listalla. Se pääsi myös kärkeen Billboard Top 40 Mainstream -listalla. Kappaleesta tuli Morissetten ensimmäinen top 10 single Isossa-Britanniassa ja se pääsi myös top 20:een Australiassa. Se ei kuitenkaan onnistunut pääsemään Billboard Hot 100 -listalle, toisin kuin hänen aikaisemmat singlensä. Singleen tehtiin myös musiikkivideo, jonka ohjasivat Michelle Laurita ja Alanis Morissette itse. Video on yksinkertainen näyttäen lähikuvaa Morissettesta. ==Listasijoitukset== Listat (1996-97) Paras sijoitus Australia (ARIA) 12 Belgia (Ultratip Flanders) 10 Canada Top Singles (RPM) 1 Saksa (Official German Charts) 73 Irlanti (IRMA) 11 Alankomaat (Single Top 100) 24 Uusi Seelanti (Recorded Music NZ) 27 UK Singles (Official Charts Company) 7 US Billboard Hot 100 Airplay 3 US Billboard Adult Contemporary 27 US Billboard Adult Top 40 Tracks 1 US Billboard Modern Rock Tracks 25 US Billboard Mainstream Top 40 1 ==Lähteet== ===Viitteet=== Luokka:Vuoden 1996 kappaleet Luokka:Alanis Morissetten kappaleet
Yuncheng

Yuncheng (, pinyin: Yùnchéng Shì) on prefektuuritason kaupunki Kiinan kansantasavallan Shanxin maakunnan eteläosassa, linnuntietä noin 345 kilometriä maakuntakeskus Taiyuanista etelälounaaseen. Vuonna 2010 kaupungin asukasluku oli 5,135 miljoonaa ja pinta-ala 14 106 neliökilometriä. Yuncheng rajoittuu etelässä Sanmenxian, lännessä Weinanin, pohjoisessa Linfenin, sekä idässä Jinchengin ja Jiyuanin prefektuuritason kaupungit. Piirikuntatasolla kaupunki jakautuu kaupunkipiiriin (Yanhu), kahteen piirikuntatason kaupunkiin (Hejin, Yongji) ja kymmeneen piirikuntaan (Jiangxian, Jishan, Linyi, Pinglu, Ruicheng, Wanrong, Wenxi, Xiaxian, Xinjiang, Yuanqu). First View of Yuncheng.jpg|Näkymää Yunchengin rautatieasemalta. Yuncheng mcp.png|Piirikuntatason jako. ==Lähteet== ==Aiheesta muualla== *Yuncheng City Information (erityisesti talouspainotus) (chinaknowledge.com) Luokka:Shanxin kaupungit Luokka:Shanxin prefektuurit
Borgone Susa

Borgone Susa on kunta Torinon metropolikaupungissa Piemonten hallintoalueella ItaliassaBorgone Susa Sapere.it Borgone Susa Enciclopedia Treccani . Vuoden 2021 alussa kunnassa oli 2 189 asukasta. Se sijaitsee Val di Susan laaksossa Dora Riparia -joen varrella. Kunnan nähtävyyksiin kuuluvat 1400-luvulta oleva linnoitettu talo Il Castlas sekä 1700-luvulta peräisin oleva palatsi Palazzo Montabone, joka toimii nykyään kunnantalona.Kunnan kotisivut Tiedosto:Borgone_torre.jpg|Il Castlas Tiedosto:Borgone_municipio.jpg|Palazzo Montabone ==Lähteet== ==Aiheesta muualla== Luokka:Torinon metropolikaupungin kunnat
Beslan Mudranov

Beslan Mudranov (s. 7. heinäkuuta 1986) on venäläinen judon olympiavoittaja, Euroopan-mestari, Euroopan kisojen voittaja ja MM-mitalisti, joka on kilpaillut koko kansainvälisen uransa sarjassa 60 kg. Mudranov voitti olympiakultaa Rio de Janeirossa 2016 kukistettuaan finaalissa Venäjän Jeldos Smetovin. Mudranov voitti Euroopan-mestaruuden Tšeljabinskissa 2012 kukistettuaan loppuottelussa armenialaisen Hovhannes Davtjanin ja Montpellier’ssa 2014 voitettuaan finaalissa georgialaisen Amiran Papinašvilin. Hän voitti kultaa Bakun Euroopan kisoissa 2015 kukistettuaan loppuottelussa Azerbaidžanin Orxan Səfərovin. Tel Avivin EM-kilpailuissa 2018 hän saavutti pronssia. Wienin EM-kilpailuissa 2010 hän oli viides. Mudranov sai hopeaa Tšeljabinskin MM-kilpailuissa 2014 hävittyään loppuottelussa mongolialaiselle Ganbatyn Boldbaatarille. Tokion MM-kilpailuissa 2010 hän oli viides. Mudranov on saavuttanut Masters-, Grand Slam- ja Grand Prix -kilpailuissa viisi turnausvoittoa, kaksi kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja yksi kakkossija. Hän on voittanut aikuisten sarjassa yhden Venäjän-mestaruuden. == Lähteet == Luokka:Venäläiset judokat Luokka:Venäläiset olympiavoittajat Luokka:Vuonna 1986 syntyneet Luokka:Elävät henkilöt
Musliini

Musliini (< ransk. mousseline) on alkujaan itämailla käsin kudottua hienoa, ohutta ja pehmeää palttinasidoksista puuvillakangasta, joka on kuvioitu painamalla. Nykyään materiaalina on myös muun muassa kampavilla,Facta 2001, WSOY 1981, 11. osa, palsta 571 jolloin puhutaan villamusliinistaPieni tietosanakirja Runeberg.org. == Lähteet == == Aiheesta muualla == Luokka:Kangaslajit
Kamal Han-Magomedov

Kamal Han-Magomedov (s. 17. kesäkuuta 1986) on venäläinen judon Euroopan kisojen voittaja sekä EM- ja MM-mitalisti, joka on kilpaillut koko kansainvälisen uransa sarjassa 66 kg. Han-Magomedov voitti kultaa Bakun Euroopan kisoissa 2015 kukistettuaan loppuottelussa ranskalaisen Loïc Korvalin. Joukkuekilpailussa hän saavutti pronssia. Hän sai EM-hopeaa Budapestissa 2013 hävittyään loppuottelussa georgialaiselle Laša Šavdatuašvilille. Joukkuekilpailussa hän saavutti EM-hopeaa Montpellier’ssa 2014. Hän sijoittui seitsemänneksi Varsovan EM-kilpailuissa 2017. Alle 23-vuotiaiden EM-hopeaa hän sai 2008. Han-Magomedov sai pronssia Tšeljabinskin MM-kilpailuissa 2014. Joukkuekilpailussa hän on saavuttanut MM-hopeaa 2014 ja pronssia Antalyassa 2010. Han-Magomedov on saavuttanut Masters-, Grand Slam- ja Grand Prix -kilpailuissa yhden turnausvoiton, kaksi kakkossijaa ja viisi kolmossijaa. Maailmancupeissa ja Continental Open -kilpailuissa hänellä on neljä turnausvoittoa ja neljä kolmossijaa. Hän on voittanut aikuisten sarjassa yhden Venäjän-mestaruuden. == Lähteet == Luokka:Venäläiset judokat Luokka:Vuonna 1986 syntyneet Luokka:Elävät henkilöt
Cheiridium saharicum

Cheiridium saharicum on valeskorpioneihin kuuluva hämähäkkieläinlaji, jonka kuvasi Beier vuonna 1965. Se kuuluu heimoon Cheiridiidae. Alalajeja ei ole listattu Catalogue of Lifeen. Luokka:Hämähäkkieläimet
Heikki Mustakallio (vuorineuvos)

Heikki Jaakko Johannes Mustakallio (alun perin Schwartzberg, 15. syyskuuta 1924 Lahti – 13. heinäkuuta 1998 Lahti)) oli suomalainen vuorineuvos (1980) ja Raute Oy:n toimitusjohtaja vuodesta 1970 ja johtokunnan puheenjohtaja vuodesta 1974. Hän oli koulutukseltaan diplomi-insinööri.Facta 2001, WSOY 1981, 11. osa, palsta 574 == Lähteet == Luokka:Vuorineuvokset Luokka:Suomalaiset yritysjohtajat Luokka:Suomalaiset insinöörit Luokka:Vuonna 1924 syntyneet Luokka:Vuonna 1998 kuolleet
Macrothemis extensa

Macrothemis extensa on sudenkorentolaji, jonka kuvasi vuonna 1913 Friedrich Ris. Se kuuluu sukuun Macrothemis ja varsinaisten sudenkorentojen heimoon. Alalajeja ei ole listattu Catalogue of Lifeen. Luokka:Sudenkorennot
Susa (Italia)

Susa on kaupunki Italiassa Piemonten alueella sijaitsevassa Torinon metropolikaupungissa.Susa Sapere.it Susa Enciclopedia Treccani Vuoden 2015 alussa kunnassa oli 6 540 asukasta. Se sijaitsee Val di Susan laaksossa Dora Riparia -joen sekä sen sivujoen Cenischian yhtymäkohdassa. == Historia == pienoiskuva|vasen|pysty|Augustuksen riemukaari. === Antiikki === Susa oli merkittävä kaupunki Rooman valtakunnan aikaan, jolloin se tunnettiin nimellä Segusio. Kaupungissa on yhä joitakin tuon ajan jäänteitä, mukaan lukien keisari Augustukselle omistettu riemukaari sekä kaupunginmuurin portti, nykyinen Porta Savoia.Kunnan kotisivut == Lähteet == == Aiheesta muualla == Luokka:Piemonten kaupungit Luokka:Torinon metropolikaupungin kunnat
Kimmo Mustakallio

Kimmo Kalervo Mustakallio (7. heinäkuuta 1931 Helsinki – 15. elokuuta 2016Kuolinilmoitus. Helsingin Sanomat 18.9.2016, s. C 26. Helsinki) oli suomalainen lääkäri ja professori. Mustakallion vanhemmat olivat lääkäri, apulaisprofessori Martti J. Mustakallio ja Heddi Magnhild Sjöberg. Hänen puolisonsa oli näyttelijä Marita Nordberg, ja Sami Mustakallio on heidän poikansa. Mustakallio tuli ylioppilaaksi Suomalaisesta normaalilyseosta vuonna 1949, valmistui lääketieteen lisensiaatiksi vuonna 1956 Helsingin yliopistosta, ihotautien erikoislääkäriksi vuonna 1965 ja lääketieteen tohtoriksi 1966. Vuonna 1967 Mustakallio nimitettiin apulaisprofessoriksi Helsingin yliopistollisen keskussairaalan iho- ja sukupuolitautien klinikkaan. Vuosina 1968–1994 hän oli klinikan ylilääkäri ja Helsingin yliopiston iho- ja sukupuolitautiopin professori vain 37-vuotiaana. Mustakallion tutkimusalaa olivat iho ja sen sairauksien kudoskemia sekä iho-, sidekudos- ja sukupuolitauteihin liittyvät immunologiset ilmiöt.Facta 2001, osa 11, p. 574. WSOY 1981. Hänen tieteellisten julkaisujensa määrä on yli 200. Mustakallio oli Saksan, Tanskan, Puolan, Israelin sekä Euroopan dermatologisten yhdistysten kunniajäsen. Lääkäriseura Duodecimin puheenjohtaja Mustakallio oli vuosina 1978–1982. Mustakallio oli Suomalaisen tiedeakatemian jäsen vuodesta 1973. == Lähteet == == Aiheesta muualla == * Kimmo Mustakallion muistokirjoitus Helsingin Sanomissa. Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Vuonna 1931 syntyneet Luokka:Vuonna 2016 kuolleet
Eero Mustakallio

Eero Mustakallio, ent. Schwartzberg (11. heinäkuuta 1907 Helsinki – 27. joulukuuta 2000Eero Mustakallion rahasto) oli suomalainen lääkäri ja professori. Mustakallion vanhemmat olivat insinööri Henrik Schwartzberg ja Hanna Augusta Gummerus ja puoliso vuodesta 1935 Kaisa Iris Pelkonen. Mustakallio tuli ylioppilaaksi Lahden yhteiskoulusta 1927 ja valmistui lääketieteen lisensiaatiksi 1936. Tohtoriksi hän väitteli seuraavana vuonna, sisätautien erikoislääkärin pätevyyden hän sai 1941. 1930-luvulla ja 1940-luvun alussa Mustakallio työskenteli Helsingin yliopistossa ja Helsingin alueen sairaaloissa, Turun yliopiston bakteeriopin ja serologian professori hän oli vuodesta 1945. Hän hoiti tätä tehtävää vuoteen 1973. Mustakallio sai hammaslääketieteen kunniatohtorin arvon 1966. Mustakallio tutki ihmisen ja eläinten veriryhmiä sekä veren komplementtia, samoin kuin lavantauti- ja muiden bakteerien ominaisuuksia ja syöpäkudosviljelmien serologiaa.Facta 2001, WSOY 1981, 11. osa, palsta 574 == Lähteet == Luokka:Suomalaiset lääkärit Luokka:Suomalaiset professorit Luokka:Turun yliopiston professorit Luokka:Vuonna 1907 syntyneet Luokka:Vuonna 2000 kuolleet
Luliang

Luliang tai Lüliang (, pinyin: Lǚliáng Shì) on prefektuuritason kaupunki Kiinan kansantasavallan Shanxin maakunnan länsiosassa, linnuntietä noin 130 kilometriä maakuntakeskus Taiyuanista länsilounaaseen. Vuonna 2010 kaupungin asukasluku oli 3,727 miljoonaa ja pinta-ala 21 143 neliökilometriä. Lüliang rajoittuu etelässä Linfenin, lännessä Yulinin, pohjoisessa Xinzhoun sekä idässä Taiyuanin ja Jinzhongin prefektuuritason kaupungit. Piirikuntatasolla kaupunki jakautuu 13 osaan: kaupunkipiiriin (Lishi), kahteen piirikuntatason kaupunkiin (Fenyang, Xiaoyi) ja kymmeneen piirikuntaan (Fangshan, Jiaocheng, Jiaokou, Lanxian, Linxian, Liulin, Shilou, Wenshui, Xingxian, Zhongyang). 离石一隅.JPG|Näkymää Lishin kaupunkipiiristä. ==Lähteet== ==Aiheesta muualla== *Luliang City Information (erityisesti talouspainotus) (chinaknowledge.com) Luokka:Shanxin kaupungit Luokka:Shanxin prefektuurit
Dancing in the Dark (Bruce Springsteenin kappale)

Dancing in the Dark on yhdysvaltalaisen laulaja-lauluntekijän Bruce Springsteenin tekemä ja esittämä kappale ja on yksi hänen tunnetuimpia kappaleitaan. Kappale pysyi neljä viikkoa sijalla kaksi Billboard Hot 100- listalla ja myi lopulta yli miljoona singleä pelkästään Yhdysvalloissa. Kappale oli ensimmäinen julkaistu single Springsteenin albumilta Born in the U.S.A.. Kappaleesta tuli hänen suurin hittinsä ja puski kyseisen albumin hänen uransa myydyimmäksi albumiksi. Kappaleella Springsteen sai Grammyn "Parhaasta miesrocklaulajan esityksestä". Suomessa single nousi virallisen listan sijalle 11. == Historiaa == "Dancing in the Dark oli viimeinen Born in the U.S.A. -albumille tehty ja levytetty kappale. Springsteenin tuottaja Jon Landau piti albumista mutta halusi varman kuuman ykkössinglen, joka olisi tuore ja vastaisi Springsteenin silloista mielentilaa (koska suurin osa kappaleesta Born in the U.S.A. oli tehty kaksi vuotta aiemmin). Springsteen ja Landau riitelivät, ja myöhemmin Springsteen teki kappaleen "Dancing in the Dark". Hänen harmistumisensa riidasta yhdistettynä turhautumiseen albumin valmiiksi saamisesta vuodattui kappaleen sanoituksiksi. ==Listasijoitukset== Listat (1984–85) Paras sijoitus Australian Singles Chart 5 Belgia (VRT Top 30 Flanders) 1 Belgian Singles Chart 1 Kanada (RPM) 3 Irlanti (IRMA) 2 Alankomaat (Dutch Top 40) 1 New Zealand Singles Chart 2 Norwegian Singles Chart 7 Swedish Singles Chart 2 Suomi (Suomen virallinen lista) 11 South African Singles Chart 4 Iso-Britannia (The Official Charts Company) 4 US Billboard Hot 100 2 US Billboard Mainstream Rock Tracks 1 ==Lähteet== Luokka:Bruce Springsteenin kappaleet Luokka:Vuoden 1984 kappaleet
Fantomas (kuvitteellinen henkilö)

Fantomas () on ranskalaisten Marcel Allainin ja Pierre Souvestren luoma kuvitteellinen mestaririkollinen, joka teki ensiesiintymisensä samannimisessä vuonna 1911 julkaistussa rikoskirjassa ja esiintyi kaikkiaan 32:ssa kaksikon nopeaan tahtiin tuottamassa kirjassa ennen Souvestren kuolemaa 1914. Sen jälkeen Allain kirjoitti vielä 11 Fantomas-kirjaa, jotka julkaistiin vuosina 1925–1963. Valkokankaalla Fantomas esiintyi ensimmäisen kerran jo vuosina 1913–1914 Louis Feuilladen ohjaamassa viisiosaisessa elokuvasarjassa. Tunnettu on myös André Hunebellen 1960-luvulla ohjaama kolmen elokuvan sarja: Fantomas – sadan naamion mies (Fantômas, 1964), Fantomas nauraa kuolemalle (Fantômas se déchaîne, 1965) ja Fantomas uhkaa maailmaa (Fantômas contre Scotland Yard, 1967). Fantomas ei ole herrasmiesvaras vaan häikäilemätön rikollinen, joka toteuttaa muun muassa valeasujen ja -henkilöllisyyksien turvin mielikuvituksellisia murhia jäämättä koskaan kiinni. Fantomasin arkkivihollinen on komisario Juve, joka on alati hänen jäljillään. Karisto julkaisi vuonna 1925 kolme Werner Anttilan suomentamaa Fantomas-kirjaa nimellä Fantomas osat 1–3. == Aiheesta muualla == * Fantômas Lives – Robin Walzin ja Elliott Smithin Fantômas-aiheinen verkkosivusto. Luokka:Rikoskirjallisuuden henkilöhahmot
Anton Karl Otto Malin

Anton Karl Otto Malin (21. maaliskuuta 1863 Pori – 26. marraskuuta 1932 Hämeenlinna) oli suomalainen Viipurin hovioikeuden presidentti ja senaattori. Malinin vanhemmat olivat värjäri Matias Malin ja Amanda Lovisa Hagner. Hän pääsi ylioppilaaksi 1880 Hämeenlinnan normaalilyseosta ja suoritti Helsingin yliopistossa yleisen oikeustutkinnon 1883. Malin sai varatuomarin arvon 1885. Malin oli Turun hovioikeudessa kanslistina 1890–1891, reistraattorina 1891–1892, ylimääräisenä viskaalina 1892–1894, notaarina 1894–1897, varakanneviskaalina 1897–1898, sihteerinä 1898–1899 ja asessorina 1899–1900. Hän oli sitten Euran tuomiokunnan tuomarina 1900–1903 ja Turun hovioikeudessa hovioikeudenneuvoksena 1903–1904 ja varapresidenttinä 1904. Malin oli Suomen senaatin oikeusosastolla senaattorina 1904–1905 ja 1909–1911. Välillä Malin toimi asianajajana Raumalla 1906–1909 koska hän joutui vanhasuomalaisena myöntyväisyyssuunnan kannattajana eroamaan senaatista vuoden 1905 suurlakon jälkeen. Viipurin hovioikeuden presidenttinä Malin oli 1911–1917. Hän joutui eroamaan tästä virasta koska vuonna 1913 Malin oli ollut ainoa Viipurin hovioikeuden jäsen jota ei ollut tuomittu Pietarin piirioikeudessa vankeuteen yhdenvertaisuuslain vastustamisesta. Viimeksi Malin oli Hämeenlinnassa asianajajana 1917–1920 ja Hämeen läänin lääninhallituksen ylimääräisenä esittelijänä 1920–1930. Malin oli naimisissa vuodesta 1890 Ellen Charlotta Malinin kanssa.Wikiaineisto: Kuka kukin oli 1961Malinin elämäkerta Kansallisbiografiassa Korkeimman oikeuden oikeusneuvos Matti Mali oli Anton Karl Otto Malinin poika. == Lähteet == Luokka:Suomalaiset juristit Luokka:Suomalaiset senaattorit Luokka:Suomen hovioikeuksien presidentit Luokka:Vuonna 1863 syntyneet Luokka:Vuonna 1932 kuolleet
August Johannes Zitting

August Johannes Zitting (13. joulukuuta 1860 Kuopio – 19. lokakuuta 1922 Jääski) oli suomalainen Viipurin hovioikeuden asessori, kihlakunnantuomari ja senaattori. Zittingin vanhemmat olivat lehtori, rovasti Joakim Zitting ja Aurora Fredrika Maria Molander. Hän pääsi ylioppilaaksi 1878 Kuopion lyseosta ja suoritti Helsingin yliopistossa yleisen oikeustutkinnon 1883. Zitting sai varatuomarin arvon 1886. Zitting oli Viipurin hovioikeudessa kanslistina 1890–1892, reistraattorina 1892, ylimääräisenä viskaalina 1892–1894, notaarina 1894–1899, kanneviskaalina 1899–1900 sekä 1900–1901 ja asessorina vuonna 1900. Hän oli sitten Liperin tuomiokunnan tuomarina 1901–1903 ja Suomen senaatin oikeusosastolla senaattorina 1903–1905. Tämän jälkeen Zitting oli Ilomantsin tuomiokunnan tuomarina 1907–1908 ja Jääsken tuomiokunnan tuomarina 1908–1922. Zitting oli Viipurin kaupunginvaltuuston jäsen 1899–1900 ja Joensuun kaupunginvaltuuston jäsen vuonna 1908. Hän kuului myös jäsenenä useisiin komiteoihin. Zitting oli naimisissa vuodesta 1890 Aina Selina Andersinin kanssa.Wikiaineisto : Kuka kukin oli 1961 == Lähteet == Luokka:Suomalaiset juristit Luokka:Suomalaiset senaattorit Luokka:Viipurin kaupunginvaltuutetut Luokka:Joensuun kaupunginvaltuutetut Luokka:Vuonna 1860 syntyneet Luokka:Vuonna 1922 kuolleet
Vladimir Torban

Vladimir Aleksandrovitš Torbаn (, 10. joulukuuta 1932 Moskova, Venäjän SFNT – 19. elokuuta 2011) oli Neuvostoliittoa edustanut koripalloilija, olympiamitalisti ja Euroopan mestari. Torban saavutti olympiahopeaa Neuvostoliiton koripallomaajoukkueen pelaajana Melbournessa 1956. EM- kilpailuissa hän voitti kultaa vuosina 1957 ja 1959 sekä pronssia vuonna 1955.Olympics at Sports-Reference == Lähteet == * Vladimir Torban Bio, Stats, and Results Olympics at Sports-Reference.com === Viitteet === Luokka:Neuvostoliittolaiset koripalloilijat Luokka:Neuvostoliittolaiset olympiamitalistit Luokka:Vuonna 1932 syntyneet Luokka:Vuonna 2011 kuolleet